La Rioja
<s>Autonomna zajednica La Rioja (španjolski: Comunidad Autónoma La Rioja) je španjolska autonomna zajednica, smještena na 
sjeverozapadu Španjolske.</s>

<s>Geografske karakteristike</s>

<s>La Rioja je svojom površinom od 5,045 km², -14 po veličini autonomna zajednica, a sa svojih 321,171 stanovnika sedamnaesta u zemlji.</s>

<s>Sa sjevera graniči sa Autonomnom zajednicom Baskijom, sa Navarrom sa sjeveroistoka i sa Kastiljom i Leonom sa juga i zapada.</s>

<s>U sjeverozapadnom kutu La Rioje uzdižu se prve planine masiva Obarenes, koji formira granicu sa Provincijom Burgos.</s><s>La Rioju oplakuje rijeka Ebro, koja protiče u smjeru sjeverozapad - jugoistok, spuštajući se iz Álave prema Navarri.</s><s>Kotlina rijeke Ebro postepeno se prema jugu uzdiže do planina Iberijskog gorja.</s>

<s>Klima</s>

<s>La Rioja ima kontinentalnu klimu pod utjecajem Oceanske klime, tako da se količina padavina povećava od istoka prema zapadu i od jug prema sjeveru.</s><s>Godišnje padne od 380 do 760 mm kiše, a najtoplije je u kotlini rijeke Ebro.</s>

<s>Historija
Taj kraj bio je dio historijske Kastilje.</s><s>Kao posebna administrativna jedinica prvi put se pojavio 1833. pod imenom Logroño, tako se zvao sve do 1980. kad mu je promjenjeno ime u La Rioja.</s><s>Današnja autonomna zajednica La Rioja osnovana je nakon usvajanja statuta 9. juna 1982., sa administrativnim centrom Logroñom.</s>

<s>Stanovništvo
Većina stanovnika živi na navodnjavanim farmama u slivu rijeke Ebro, i bavi se ratarstvom.</s><s>Za razliku od tog stočarskog ]stanovništva po planinama ima sve manje, naročito od kad su im 1836. ukinute kraljevske privilegije na slobodnu ispašu.</s>

<s>Privreda
U Gornjoj Rioji se prave neka od najboljih crnih vina Španjolske.</s><s>Financijeri iz Baskije podržali su podizanje kvalitetnih vinograda krajem 19. vijeka i osnovali 12 vinarija između 1867. i 1900.</s>

<s>Zbog blizine velikih baskijskih gradova proizvodi se puno raznovrsnog povrća.</s><s>Čak i prije industrijske revolucije tkalo se dosta  tkanina po naseljima Rioje.</s>

<s>Prehrambena industrija bila je vodeća industrijska grana od sredine 19. vijeka, ali kako se uglavnom radilo o manjim familijarnim tvornicama, bez puno kapitala, većina ih je bankrotirala nakon građanskog rata (1936.-39).</s><s>Taj segment industrije ponovno je oživio krajem 20. vijeka, kao i tekstilna industrija.</s><s>Velike nade polagane su u otkriće nafte 1980. kod Nájera, za razliku od tog danas se polažu u vinogradarstvo i turizam.</s>

<s>Izvori</s>

<s>Vanjske veze</s>

<s>Gobierno de La Rioja</s>

<s>Autonomne pokrajine Španije
Pokrajine Španije</s>

